rejauldu/bengali-wikipedia huggingface dataset:
সীতা নবমী হল একটি হিন্দু উৎসব যা হিন্দু ধর্মের অন্যতম জনপ্রিয় দেবী এবং দেবী লক্ষ্মীর অবতার, দেবী সীতার জন্ম উদযাপন করে । এটি হিন্দু বৈশাখ মাসের শুক্লপক্ষের (প্রথম চন্দ্র পক্ষ) নবমীতে (নবম তিথিতে) পালিত হয়। কিংবদন্তি রামায়ণের মতে রাজা সিরধ্বজ জনক এবং রানি সুনয়নার রাজ্য মিথিলায় এক কৃষিক্ষেত্রে এক দিব্য মাটির পাত্র থেকে শিশু সীতা আবির্ভূত হন। বিহারের সীতামারহি জেলার পুনৌরা ধাম অঞ্চলকে সীতার জন্মস্থান বলে মনে করা হয়। রামায়ণে উল্লেখ রয়েছে যে, বৈশাখ মাসের শুক্ল নবমী তিথিতে, পুষ্য নক্ষত্রের সময়, সীতা পৃথিবীতে আবির্ভূত হন। কাহিনী অনুসারে, রাজা জনক যখন জমি চাষ করছিলেন, তখন তার হালের ফলায় মাটি আটকে যায়। তিনি সেই স্থান খনন করলে একটি মাটির পাত্রের ভিতর এক কন্যাশিশুকে খুঁজে পান। চাষের হালের ফলাকে "সীতা" বলা হয়, তাই শিশুটির নাম রাখা হয় সীতা, এবং রাজা জনক তাকে কন্যা হিসেবে গ্রহণ করেন।  পরবর্তীতে সীতা ভগবান বিষ্ণুর সপ্তম অবতার রামচন্দ্রের সঙ্গে বিবাহবন্ধনে আবদ্ধ হন। তিনি ভক্তি, আনুগত্য ও ত্যাগের প্রতীক হিসেবে বিবেচিত হন। সীতা আদর্শ স্ত্রী ও মা রূপে ভারতীয় উপমহাদেশে গভীরভাবে পূজিত হয়ে আসছেন।  উদযাপন সীতা নবমী সেই দিনটি উদযাপন করে, যেদিন সীতা দেবীর আবির্ভাব হয়েছিল। এই বিশেষ দিনে বিবাহিত নারীরা তাদের স্বামীদের দীর্ঘায়ু ও মঙ্গল কামনায় উপবাস পালন করেন।   তথ্যসূত্র   বিষয়শ্রেণী:হিন্দু উৎসব বিষয়শ্রেণী:হিন্দুদের পবিত্র দিন বিষয়শ্রেণী:রামায়ণ বিষয়শ্রেণী:ভারতীয় সংস্কৃতির উৎসব বিষয়শ্রেণী:ব্যক্তিভেদে জন্মদিন বিষয়শ্রেণী:ভারতের ধর্মীয় উৎসব বিষয়শ্রেণী:নেপালের হিন্দু উৎসব বিষয়শ্রেণী:মে উদ্‌যাপন
থাম্ব|আন্দামান দ্বীপপুঞ্জ  আনদামান ও নিকোবর দ্বীপপুঞ্জ ১ আগস্ট, ১৯৭৪ সাল পর্যন্ত কোনো জেলা বিভাগ ছিল না। কিন্তু ১৮ আগস্ট, ২০০৬ সালে নিকোবর দ্বীপকে আলাদা জেলা এবং আন্দামান দ্বীপকে দুটি জেলায় ভাগ করা হয়। বর্তমানে আন্দামান ও নিকোবর দ্বীপপুঞ্জকে তিনটি জেলায় বিভক্ত করা হয়েছে।   তালিকা   জেলা সদরদপ্তর জনসংখ্যা (২০১১) আয়তন (কিমি²) জনঘনত্ব (/কিমি²) মানচিত্র উত্তর ও মধ্য আন্দামান মায়াবন্দর ১০৫,৫৯৭ ৩,৭৩৬ ২৮  দক্ষিণ আন্দামান পোর্ট ব্লেয়ার ২৩৮,১৪২ ২,৬৭২ ৮৯  নিকোবর কার নিকোবর ৩৬,৮৪২ ১,৮৪১ ২০    আরও দেখুন   ভারতের জেলাসমূহ  বিহারের জেলাগুলির তালিকা   তথ্যসূত্র    বহিঃসংযোগ   আন্দামান দা্প্তরিক ওয়েবসাইট  নিকোরব জেলা দাপ্তরিক ওয়েবসাইট  বিষয়শ্রেণী:আন্দামান ও নিকোবর দ্বীপপুঞ্জের জেলা বিষয়শ্রেণী:ভারতের জেলাসমূহের তালিকা
জিম কুরিয়ার (জন্ম আগস্ট ১৭, ১৯৭০), যুক্তরাষ্ট্রের সাবেক এক নম্বর পেশাদার টেনিস খেলোয়াড়। এটিপি ক্যারিয়ারে তিনি ৪টি গ্রান্ড স্ল্যাম জিতেছেন- এর দুটো ফ্রেঞ্চ ওপেন এবং অন্য দুটো অস্ট্রেলিয়ান ওপেন।   তথ্যসূত্র   বিষয়শ্রেণী:১৯৭০-এ জন্ম বিষয়শ্রেণী:মার্কিন টেনিস খেলোয়াড় বিষয়শ্রেণী:অস্ট্রেলিয়ান ওপেন বিজয়ী বিষয়শ্রেণী:বিশ্বের ১নং টেনিস খেলোয়াড় বিষয়শ্রেণী:ফ্লোরিডার টেনিস খেলোয়াড় বিষয়শ্রেণী:জীবিত ব্যক্তি বিষয়শ্রেণী:মার্কিন পুরুষ টেনিস খেলোয়াড় বিষয়শ্রেণী:অস্ট্রেলীয় টেলিভিশন উপস্থাপক বিষয়শ্রেণী:ফ্রেঞ্চ ওপেন বিজয়ী বিষয়শ্রেণী:ফ্রেঞ্চ ওপেন জুনিয়র চ্যাম্পিয়ন বিষয়শ্রেণী:অলিম্পিকে মার্কিন যুক্তরাষ্ট্রের টেনিস খেলোয়াড় বিষয়শ্রেণী:টেনিস ধারাভাষ্যকার বিষয়শ্রেণী:আন্তর্জাতিক টেনিসের হল অব ফেমে প্রবেশকারী বিষয়শ্রেণী:১৯৯২ গ্রীষ্মকালীন অলিম্পিকের টেনিস খেলোয়াড় বিষয়শ্রেণী:পুরুষদের এককে গ্র্যান্ড স্ল্যাম (টেনিস) চ্যাম্পিয়ন বিষয়শ্রেণী:২০শ শতাব্দীর মার্কিন পুরুষ ক্রীড়াবিদ
নারীদের অপরাধভীতি বা নারীদের অপরাধের ভয় বলতে প্রকৃতরূপে নির্যাতিত হবার চেয়ে অপরাধের শিকার হওয়ার ভীতিকে বোঝায়। যদিও অপরাধের ভয় নারী-পুরুষ সকলের জন্য উদ্বেগজনক, তবুও অবিচ্ছিন্নভাবে দেখা গেছে যে সারা বিশ্বের নারীরা পুরুষদের তুলনায় অনেক বেশি পরিমাণে অপরাধের ভীতিতে ভোগে। যদিও বেশিরভাগ জায়গা এবং অপরাধের ক্ষেত্রে পুরুষদের প্রতিই প্রকৃত নির্যাতনের হার বেশি।  অপরাধভীতি অবস্থাটি অপরাধের শিকার হওয়ার ঝুঁকির সাথে সম্পর্কিত কিন্তু দুটি এক নয়; সুনির্দিষ্ট অপরাধের উল্লেখ না করে অপরাধের ভয়কে সাধারণীকরণ করা যেতে পারে এবং অনুমানকৃত ঝুঁকিটিকে একটি জনতাত্ত্বিক সাংখ্যমান হিসাবেও বিবেচনা করা যেতে পারে যা অপরাধভীতিতে ভূমিকা রাখে। অপরাধ ঘটার ঝুঁকি এবং ভয় দুটিই নারীদের মাঝে বেশি পরিমাণে থাকে।  নারীদের দৈনন্দিন জীবনে অপরাধভীতি নেতিবাচক প্রভাব ফেলতে পারে, যেমন- তাদের পরিবেশগত গতিশীলতা হ্রাস করা। গবেষণায় দেখা গেছে যে নারীরা কিছু নির্দিষ্ট আচরণ যেমন: রাতে একা একা চলাফেরা করা এড়াতে চান, কারণ তাঁরা অপরাধের আশঙ্কা করেন। কিন্তু যদি তাঁরা নিরাপদ বোধ করেন তবে এই কাজে তাঁরা স্বাচ্ছন্দ্য বোধ করে থাকেন। কারণ নারীদের অপরাধভীতি সম্পর্কিত কারণগুলোর বিষয়ে সামাজিক বিজ্ঞানীদের বিভিন্ন মতামত রয়েছে। কেউ কেউ যুক্তি দেখিয়েছেন যে নারীদের তীব্র অপরাধভীতি হয় পুরুষদের তুলনায় নারীর শারীরিক দুর্বলতার কারণে, যদিও নারীবাদীগণ সাধারণত এই সাধারণীকরণকে প্রতিহত করেন এবং প্রায়শই বৃহত্তর সামাজিক বিষয়গুলোকে কারণ হিসেবে দেখানোর চেষ্টা করেন।   ধর্ষণভীতি  যেহেতু ধর্ষণমূলক নির্যাতন এখন পর্যন্ত সবচেয়ে বেশি ঘটা লিঙ্গজনিত অপরাধ, তাই কিছু নারীবাদী বিদ্বান পরামর্শ দিয়েছেন যে ধর্ষণভীতি নারীদের অপরাধভীতির সর্বাধিক গুরুত্বপূর্ণ এবং অনন্য কারণ। এমনকি তাঁরা বলেন যে ধর্ষণভীতিই আসলেই নারীদের অপরাধভীতি।   তথ্যসূত্র   বিষয়শ্রেণী:অপরাধ বিষয়শ্রেণী:সামাজিক নির্মাণবাদ বিষয়শ্রেণী:নারী ও মনোবিজ্ঞান বিষয়শ্রেণী:অপরাধবিজ্ঞান বিষয়শ্রেণী:পীড়িতবিদ্যা
শনি 25px|Astronomical symbol for Saturn 250px|The planet SaturnClick image for description Orbital characteristics (Epoch J2000) উপ‌-প্রধান অক্ষ 1,426,725,413 কিমি9.537 070 32 AU কক্ষীয় পরিধি 8.958 Tমি.59.879 AU উৎকেন্দ্রিকতা 0.054 150 60 Perihelion 1,349,467,375 km9.020 632 24 AU Aphelion 1,503,983,449 km10.053 508 40 AU Orbital period 10,756.1995 d(29.45 a) Synodic period 378.10 d Avg. orbital speed 9.639 km/s Max. orbital speed 10.183 km/s Min. orbital speed 9.137 km/s Inclination 2.484 46°(5.51° to Sun's equator) Longitude of the ascending node 113.715 04° Argument of the perihelion 338.716 90° Number of satellites 47 confirmed  Physical characteristics Equatorial diameter 120,536 km (9.449 Earths) Polar diameter 108,728 km(8.552 Earths) Oblateness 0.097 96 পৃষ্ঠতলের ক্ষেত্রফল 4.27 km2(83.703 Earths) আয়তন 8.27 km3(763.59 Earths) ভর 5.6846 kg(95.162 Earths) গড় ঘনত্ব 0.6873 g/cm3 (less than water) Equatorial gravity 8.96 m/s2(0.914 gee) Escape velocity 35.49 km/s Rotation period 0.449 375 d (10 h 47 min 6 s) 1 Rotation velocity 9.87 km/s = 35,500 km/h (at the equator) Axial tilt 26.73° Right ascensionof North pole 40.59° (2 h 42 min 21 s) Declination 83.54° Albedo 0.47 Avg. cloudtop temp. 93 K Surface temp. min  mean  max 82 K 143 K N/A KAdjectiveSaturnian Atmospheric characteristics Atmospheric pressure 140 kPa হাইড্রোজেন >93% হিলিযাম >5% মিথেন 0.2% জলীয় বাস্প 0.1% Ammonia 0.01% ইথেন 0.0005% ফসফিন 0.0001%
শ্রেষ্ঠ আন্তর্জাতিক পূর্ণদৈর্ঘ্য চলচ্চিত্র বিভাগে একাডেমি পুরস্কার (২০২০-এর পূর্বে এটি শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার নামে পরিচিত ছিল) হল একাডেমি অব মোশন পিকচার আর্টস অ্যান্ড সায়েন্সেস (এএমপিএএস) কর্তৃক প্রদত্ত বাৎসরিক একাডেমি পুরস্কারের একটি শাখা। মার্কিন যুক্তরাষ্ট্রের বাইরে ও ইংরেজি ভিন্ন অন্য ভাষায় নির্মিত পূর্ণদৈর্ঘ্য চলচ্চিত্রসমূহের জন্য এই পুরস্কার প্রদান করা হয়।80th Academy Awards – Special Rules for the Best Foreign Language Film Award . একাডেমি অব মোশন পিকচার আর্টস অ্যান্ড সায়েন্সেস  ১৯২৭/২৮ সালের মুক্তিপ্রাপ্ত চলচ্চিত্রসমূহকে সম্মাননা জানাতে ১৯২৯ সালের ১৬ই মে অনুষ্ঠিত ১ম একাডেমি পুরস্কার আয়োজনে বিদেশি ভাষার চলচ্চিত্রের জন্য কোন পৃথক বিভাগ ছিল না। একাডেমি ১৯৪৭ থেকে ১৯৫৫ সালের মধ্যবর্তী সময়ে মার্কিন যুক্তরাষ্ট্রে মুক্তিপ্রাপ্ত সেরা বিদেশি ভাষার চলচ্চিত্রের জন্য বিশেষ/সম্মানসূচক পুরস্কার প্রদান করত। এই পুরস্কারগুলো নিয়মিত দেওয়া হত না (১৯৫৩ সালের আয়োজনে এই বিভাগে পুরস্কার দেওয়া হয়নি) এবং তা প্রতিযোগিতামূলকও ছিল না। এই বিভাগের জন্য আলাদা কোন মনোনয়ন প্রদান করা হতো না, বরং প্রতি বছর একটি চলচ্চিত্রকে এই পুরস্কার প্রদান করা হত। ১৯৫৬ সালে ২৯তম আয়োজনে প্রতিযোগিতামূলক একাডেমি পুরস্কারের শাখা হিসেবে ইংরেজি ভিন্ন অন্য ভাষার চলচ্চিত্রের জন্য শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার চালু হয় এবং তখন থেকে এটি নিয়মিতভাবে প্রতি বছর প্রদান করা হচ্ছে।  তথ্যসূত্র  বহিঃসংযোগ    The Official Academy Awards Database. একাডেমি অব মোশন পিকচার আর্টস অ্যান্ড সায়েন্সেস।    বিষয়শ্রেণী:একাডেমি পুরস্কার বিষয়শ্রেণী:শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার বিজয়ী চলচ্চিত্রের পরিচালক
thumb|রেলগাড়িট্রেন (বাংলাতে রেলগাড়ি) হচ্ছে এক ধরনের রেল পরিবহন যা কিছু সংযুক্ত যানবাহনের একটি সারি নিয়ে গঠিত, এবং যা যাত্রী বা মালামাল পরিবহণের জন্য সাধারণত একটি রেলপথের উপর চলে। ট্রেন শব্দটি প্রাচীন ফরাসি শব্দ ট্রাহিনার থেকে এসেছে, যা ল্যাটিন শব্দ ট্রাহিয়ার থেকে উদ্ভূত (অর্থ টানা, টেনে আনা)।   সংশ্লিষ্ট বিষয়াদি  ট্রেন যে সমান্তরাল ধাতব পাতদ্বয়ের উপরে দিয়ে চালিত হয়, তাকে বলা হয় রেললাইন। আধুনিক চৌম্বকীয় ট্রেন অবশ্য রেললাইনের উপরে শূন্যে চালিত হয়ে থাকে। রেললাইনে সাধারণত দুটি সমান্তরাল পাত থাকে, তবে কিছু ট্রেন, যেমন মনোরেইলে একটি মাত্র পাত থাকে।  ট্রেনের যাত্রী বা মালামাল পরিবহণকারী কক্ষগুলোকে বগি বলে। ট্রেনের বগিগুলোর প্রতিটির তলায় ধাতব চাকা থাকে। বগিগুলো সামনে ও পিছন দিকের সংযোগস্থলের সাহায্যে একে অপরের সাথে যুক্ত থাকে।  ট্রেনের ইঞ্জিন বা লোকোমোটিভ দিয়ে রেলের বগিগুলোকে চালনা করা হয়। বিংশ শতকের মধ্যভাগ পর্যন্ত রেলইঞ্জিনগুলো ছিল বাষ্পচালিত। বর্তমানে অবশ্য ডিজেল বা বৈদ্যুতিক ইঞ্জিনের ব্যবহার বেশি।  রেল লাইনের কিছুদূর পরপর ট্রেন থামার স্থানগুলোকে রেলওয়ে স্টেশন বলা হয়। দুইয়ের অধিক রেলপথ যেসব রেলস্টেশনে এসে মিলিত হয়, সেসব রেল স্টেশনকে জংশন স্টেশন বলা হয়।   চালিকা শক্তি  প্রথম দিকের ট্রেনগুলো দড়ি দিয়ে ঘোড়া বা মাধ্যাকর্ষণের টানে চালিত হত। তবে ঊনবিংশ শতকের প্রথম ভাগ থেকে প্রায় সকল ট্রেন বাষ্পচালিত লোকোমোটিভ দ্বারা চালিত হতে শুরু করে। ১৯১০ এর দশক থেকে বাষ্পচালিত লোকোমোটিভের স্থলে ডিজেল ও বৈদ্যুতিক লোকোমোটিভের ব্যবহার শুরু হয়। বাষ্পীয় ইঞ্জিনের চাইতে এধরনের ইঞ্জিনগুলো অনেক কম পরিবেশ দূষণ করে, আর তাছাড়া এগুলো চালাতে লোকবলও কম লাগে। ১৯৭০ এর দশক নাগাদ প্রায় সব দেশেই বাষ্পীয় ইঞ্জিনের ব্যবহার উঠে যায়। তবে সস্তা কয়লা ও জনশক্তির দেশ, যেমন চীনে এখনো বাষ্পীয় রেল ইঞ্জিনের ব্যবহার আছে, যা ধীরে ধীরে উঠে যাচ্ছে। বৈদ্যুতিক ইঞ্জিনের মাইল-পিছু পরিবহন খরচ কম, তবে শুরুর দিকে স্থাপনা ব্যয় অনেক বেশি। তাই অনেক বেশি যাত্রী চলে, এমন পথে বৈদ্যুতিক ইঞ্জিন চালু করা লাভজনক। স্থাপনা ব্যয়ের কারণে দূরপাল্লার পথে বৈদ্যুতিক ইঞ্জিনের ব্যবহার কম। বৈদ্যুতিক ইঞ্জিনগুলোতে রেললাইনের উপরে খুঁটিতে স্থাপিত তার, অথবা রেললাইনের পাশে বা মধ্যে স্থাপিত বিদ্যুৎবাহী রেলের মাধ্যমে বিদ্যুৎ সরবরাহ করা হয়ে থাকে।   যাত্রীবাহী ট্রেন  থাম্ব|ফিনল্যান্ডে একটি দীর্ঘ-দূরত্বের ট্রেনে একটি যাত্রীবাহী গাড়ির অভ্যন্তর একটি যাত্রীবাহী ট্রেনে যাত্রী-বহনকারী গাড়ি থাকে এবং এটি প্রায়শই দীর্ঘ ও দ্রুতগামী হয়ে থাকে। এটি স্ব-চালিত মাল্টিপল ইউনিট বা রেলকার, অথবা এক বা একাধিক লোকোমোটিভ এবং কোচ, গাড়ি বা কামরা বলে পরিচিত এক বা একাধিক বিদ্যুতহীন ট্রেলারের সমন্বয় হতে পারে। যাত্রীবাহী ট্রেন স্টেশন বা ডিপোসমূহের মধ্যে চলাচল করে, যেখানে যাত্রীরা উঠতে ও নামতে পারে। অধিকাংশ ক্ষেত্রে, যাত্রীবাহী ট্রেন একটি নির্দিষ্ট সময়সূচীতে পরিচালিত হয় এবং মালবাহী ট্রেনের চেয়ে অধিক ট্র্যাক দখলের সুবিধা রাখে।   রেলগাড়ির ইতিহাস  জর্জ স্টিফেনসের প্রচেষ্টায় ইংল্যান্ডে ১৮২৫ সালের ২৭ শে সেপ্টেম্বর বিশ্বের প্রথম রেলগাড়ি চলাচল শুরু হয়। ব্রিটিশ ঔপনিবেশিক আমলে ভারতীয় উপমহাদেশে রেলগাড়ির যাত্রা শুরু হয়।   রেল পরিবহন    আর্মার্ড ট্রেন  ড্রামহেড (চিহ্ন)  হেডবোর্ড (ট্রেন)  সবচেয়ে ভারী ট্রেন  রেল পরিবহনের ইতিহাস  হাইড্রেল  রেল কোম্পানির তালিকা  নামযুক্ত যাত্রীবাহী ট্রেনের তালিকা  বিলাসবহুল ট্রেন  রকেট স্লেড  ইউনিট ট্রেন বুলেট ট্রেন   রেল দুর্ঘটনা    রেল দুর্ঘটনার তালিকা   তথ্যসূত্র    আরও পড়ুন   , 256 pp.   বহিঃসংযোগ
নিউজিল্যান্ড পুরুষ ক্রিকেট দল বর্তমানে দুটি টেস্ট ও তিনটি একদিনের আন্তর্জাতিক (ওডিআই) ম্যাচ খেলার জন্য বাংলাদেশ সফর করছে। ওডিআই সিরিজটি উভয় দলের জন্য ২০২৩ পুরুষ ক্রিকেট বিশ্বকাপ টুর্নামেন্টের প্রস্তুতি হিসেবে গণ্য হয়। টেস্ট সিরিজটি ২০২৩–২০২৫ আইসিসি বিশ্ব টেস্ট চ্যাম্পিয়নশিপের একটি অংশ হিসেবে খেলা হবে।  ওডিআই সিরিজে নিউজিল্যান্ড ২–০ ব্যবধানে জয়ী হয়।  দলীয় সদস্য টেস্টওডিআইটেস্টওডিআই নাজমুল হোসেন শান্ত (অধি.)  খালেদ আহমেদ  মমিনুল হক  নাঈম হাসান  নুরুল হাসান (উই.)  জাকির হাসান  শাহাদাত হোসেন  সাদমান ইসলাম  শরীফুল ইসলাম  তাইজুল ইসলাম  মাহমুদুল হাসান জয়  হাসান মাহমুদ  মেহেদী হাসান মিরাজ  হাসান মুরাদ  মুশফিকুর রহিম লিটন কুমার দাস (অধি.) (উই.)  এনামুল হক বিজয় (উই.)  খালেদ আহমেদ  জাকির হাসান (উই.)  তাওহীদ হৃদয়  তানজিদ হাসান  তানজিম হাসান সাকিব  তামিম ইকবাল  তাসকিন আহমেদ  নাজমুল হোসেন শান্ত  নাসুম আহমেদ  নুরুল হাসান (উই.)  মাহমুদউল্লাহ রিয়াদ  মাহেদী হাসান  মুশফিকুর রহিম (উই.)  মুস্তাফিজুর রহমান  মেহেদী হাসান মিরাজ  রিশাদ হোসেন  শরিফুল ইসলাম  সৌম্য সরকার  হাসান মাহমুদ টিম সাউদি (অধি.)  টম ব্লান্ডেল (উই.)  ডেভন কনওয়ে  ম্যাট হেনরি  কাইল জেমিসন  টম ল্যাথাম  ড্যারিল মিচেল  হেনরি নিকোলস  এজাজ প্যাটেল  গ্লেন ফিলিপস  রচিন রবীন্দ্র  মিচেল স্যান্টনার  ইশ সোধি  কেন উইলিয়ামসন  উইল ইয়ং  নিল ওয়াগনার লকি ফার্গুসন (অধি.)  অ্যাডাম মিলনা  ইশ সোধি  উইল ইয়ং  কাইল জেমিসন  কোল ম্যাককনচি  চ্যাড বোজ  টম ব্লান্ডেল (উই.)  ট্রেন্ট বোল্ট  ডিন ফক্সক্রফট  ডেন ক্লিভার (উই.)  ফিন অ্যালেন (উই.)  ব্লেয়ার টিকনার  রচিন রবীন্দ্র  হেনরি নিকোলস ওডিআই সিরিজের প্রথম ম্যাচের পর বাংলাদেশের ওডিআই দলে হাসান মাহমুদকে যোগ করা হয়। ওডিআই সিরিজের শেষ ম্যাচের আগে বাংলাদেশের ওডিআই দলে তাসকিন আহমেদ, নাজমুল হোসেন শান্ত, মুশফিকুর রহিম, মেহেদী হাসান মিরাজ ও শরিফুল ইসলামকে যোগ করা হয় এবং নাজমুল হোসেন শান্তকে ম্যাচটির জন্য দলীয় অধিনায়ক হিসেবে মনোনীত করা হয়।  ওডিআই সিরিজ ১ম ওডিআই  ২য় ওডিআই  ৩য় ওডিআই  টেস্ট সিরিজ ১ম টেস্ট  ২য় টেস্ট  তথ্যসূত্র  বহিঃসংযোগ  ইএসপিএনক্রিকইনফোতে ওডিআই সিরিজের প্রধান পাতা   ইএসপিএনক্রিকইনফোতে টেস্ট সিরিজের প্রধান পাতা   বিষয়শ্রেণী:২০২৩-এ আন্তর্জাতিক ক্রিকেট প্রতিযোগিতা বিষয়শ্রেণী:২০২৩-এ বাংলাদেশী ক্রিকেট বিষয়শ্রেণী:২০২৩-এ নিউজিল্যান্ডীয় ক্রিকেট বিষয়শ্রেণী:নিউজিল্যান্ড ক্রিকেট দলের বাংলাদেশ সফর
থাম্ব|নিউজিল্যান্ডের পরিবহন ব্যবস্থা মানচিত্রে চিত্রিত হয়েছে নিউজিল্যান্ডে প্রায় ৯৩ হাজার কিলোমিটার সড়কপথ রয়েছে এবং এর মধ্যে প্রায় দুই-তৃতীয়াংশ পাকা রাস্তা। বেশির ভাগ রাস্তাই দুই লেনবিশিষ্ট। গ্রামীণ অঞ্চলে এক লেন বিশিষ্ট রাস্তাও খুব সাধারণ এবং বেশির ভাগ সময় এগুলিকে বিপরীতমুখী যানবাহনকে পর্যায়ক্রমে ব্যবহার করতে হয়। ১৯৬০-এর দশকে ওয়েলিংটন ও অকল্যান্ডকে সংযোগকারী মহাসড়ক ব্যবস্থা নির্মাণে কাজ হাতে নেওয়া হয়, তবে আজও এই কাজ সমাপ্ত হয়নি। নিউজিল্যান্ডের প্রতি দুই জনের জন্য একটি মোটরযান রয়েছে।  নিউজিল্যান্ডে ন্যারো-গেজ রেলপথের দৈর্ঘ্য ৩,৯০০ কিমি এবং এগুলি দেশের বেশির ভাগ শহর ও কৃষিকেন্দ্রগুলিকে সংযুক্ত করেছে। ১৯৯০-এর দশকে এগুলি বেসরকারী ব্যবস্থাপনাতে ছেড়ে দেওয়া হয়। ওয়েলিংটন থেকে ফেরির মাধ্যমে ট্রেনের যাত্রী ও মালামালের বগি দক্ষিণ দ্বীপে স্থানান্তর করা হয়।  অকল্যান্ড, ওয়েলিংটন, টাউরাঙ্গা, লিটলটন নিউজিল্যান্ডের প্রধান বন্দর।  নিউজিল্যান্ডের জাতীয় বিমান সংস্থার নাম এয়ার নিউজিল্যান্ড। এছাড়াও এখানে অস্ট্রেলীয় বিমান সংস্থা কান্টাস আন্তর্জাতিক ও অভ্যন্তরীণ ফ্লাইট পরিচালনা করে। অকল্যান্ড, ওয়েলিংটন ও ক্রাইস্টচার্চে প্রধান আন্তর্জাতিক বিমানবন্দরগুলি অবস্থিত।  বিষয়শ্রেণী:দেশ অনুযায়ী পরিবহন ব্যবস্থা বিষয়শ্রেণী:নিউজিল্যান্ড বিষয়শ্রেণী:ওশেনিয়ার পরিবহন ব্যবস্থা
জেমস অ্যান্থনি উইলসন (জন্ম ১ ডিসেম্বর ১৯৯৫) একজন ইংরেজ ফুটবলার যিনি প্রিমিয়ার লিগ ক্লাব ম্যানচেস্টার ইউনাইটেডে স্ট্রাইকার হিসেবে খেলে থাকেন। এছাড়াও তিনি ইংল্যান্ড অনূর্ধ্ব ১৬ ও অনূর্ধ্ব ১৯ দলের হয়ে ইংল্যান্ডের প্রতিনিধিত্ব করেছেন।  ক্যারিয়ার পরিসংখ্যান   ক্লাবমৌসুমলিগএফএ কাপলিগ কাপইউরোপঅন্যান্যসর্বমোটউপস্থিতিগোলউপস্থিতিগোলউপস্থিতিগোলউপস্থিতিগোলউপস্থিতিগোলউপস্থিতিগোলম্যানচেস্টার ইউনাইটেড২০১৩-১৪১২০০০০০০০০১২২০১৪-১৫০০০0১০0০০০১০ক্যারিয়ার পরিসংখ্যান ১২০০১০০০০০২২  তথ্যসূত্র  বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:ম্যানচেস্টার ইউনাইটেড ফুটবল ক্লাবের খেলোয়াড় বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ব্রাইটন অ্যান্ড হোভ আলবিয়ন ফুটবল ক্লাবের খেলোয়াড় বিষয়শ্রেণী:ডার্বি কাউন্টি ফুটবল ক্লাবের খেলোয়াড় বিষয়শ্রেণী:সালফর্ড সিটি ফুটবল ক্লাবের খেলোয়াড় বিষয়শ্রেণী:শেফিল্ড ইউনাইটেড ফুটবল ক্লাবের খেলোয়াড় বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:পোর্ট ভ্যাল ফুটবল ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:স্কটীয় পেশাদার ফুটবল লিগের খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:নর্দ্যাম্পটন টাউন ফুটবল ক্লাবের খেলোয়াড় বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
স্যার হেনরি মেরেডিথ চিচেলে প্লোডেন (,২৬ সেপ্টেম্বর ১৮৪০ - 8 জানুয়ারী ১৯২০) ছিলেন একজন ইংরেজ প্রথম-শ্রেণীর ক্রিকেটার, ব্যারিস্টার এবং বিচারক।  জর্জ অগাস্টাস চিচেলে প্লোডেন (১৮১০-১৮৭১) এবং শার্লট এলিস নী রবার্টসন (১৮২১-১৮৬২) এর পুত্র, তিনি ১৮৪০ সালের সেপ্টেম্বরে সিলেটে ব্রিটিশ ভারতে জন্মগ্রহণ করেন। তিনি ইংল্যান্ডে হ্যারো স্কুলে শিক্ষা লাভ করেন, যেখানে তিনি স্কুল ক্রিকেট দলের হয়ে খেলেন। হ্যারোতে থাকাকালীন তিনি একজন চ্যাম্পিয়ন র্যাকেট খেলোয়াড়ও ছিলেন। সেখান থেকে তিনি কেমব্রিজের ট্রিনিটি কলেজে ম্যাট্রিকুলেশন করেন। তিনি কেমব্রিজ ইউনিভার্সিটি ক্রিকেট ক্লাবের সদস্য ছিলেন এবং ১৮৬০ সালে ফেনারস- এ কেমব্রিজ টাউন ক্লাবের বিপক্ষে ক্লাবের হয়ে প্রথম-শ্রেণীর ক্রিকেটে অভিষেক করেন। তিনি ১৮৬৩ সাল পর্যন্ত বিশ্ববিদ্যালয়ের হয়ে প্রথম-শ্রেণীর ক্রিকেট খেলেন, দশটি খেলায় অংশগ্রহণ করেন; এর মধ্যে চারটি লর্ডস ক্রিকেট গ্রাউন্ড এর অক্সফোর্ড বিশ্ববিদ্যালয় ক্রিকেট ক্লাব বিপক্ষে দ্য ইউনিভার্সিটি ম্যাচে এসেছিল, তাকে তার নীল করে। তিনি তার শেষ দুই বছরের অধ্যয়নে ক্লাবের অধিনায়কও ছিলেন। কেমব্রিজের হয়ে খেলার পাশাপাশি, প্লোডেন ১৮৬২ সালে ইংল্যান্ডের জেন্টেলম্যানদের হয়ে এবং ১৮৬৩ সালে মেরিলেবোন ক্রিকেট ক্লাব (এমসিসি) এবং সাউথগেটের হয়ে প্রথম-শ্রেণীর ক্রিকেট খেলেন। স্নাতক হওয়ার পর, তিনি প্রথম-শ্রেণীর ক্রিকেটে আরও দুবার উপস্থিত হন। ১৮৬৫ সালে হ্যাম্পশায়ারের হয়ে সারের বিপক্ষে এবং ১৮৬৬ সালে হ্যাম্পশায়ারের বিপক্ষে এমসিসি-এর হয়ে। মোট পনেরটি প্রথম-শ্রেণীর খেলায়, প্লোডেন ১৩.০৫ গড়ে ২৪৮ রান করেছেন। তিনি একটি হাফ সেঞ্চুরি করেন, অপরাজিত ৬৯ রান করেন। তার ডান-হাতি রাউন্ডআর্ম ধীরগতির বোলিং দিয়ে, তিনি ৯.৮৫ বোলিং গড়ে ৫৬ উইকেট নেন। তিনি ২৫ রানে ৭ উইকেট নিয়ে পাঁচবার পাঁচ উইকেট শিকার করেন  তার মন্থর বোলিং আধুনিক দিনের ছুটির জন্য একটি বিরল অগ্রদূত হিসাবে উল্লেখ করা হয়েছিল।  লিঙ্কনস ইনের একজন সদস্য, তাকে ১৮৬৬ সালের জুন মাসে ব্যারিস্টার হিসেবে অনুশীলন করার জন্য বারে ডাকা হয়  তার আইন অনুশীলন তাকে ভারতে ফিরিয়ে নিয়ে যায়, যেখানে তিনি ১৮৭০ থেকে ১৮৭৭ সাল পর্যন্ত লাহোরে সরকারী উকিল ছিলেন। পাঞ্জাবের প্রধান আদালতের বিচারক হিসেবে তার নিয়োগ অবিলম্বে শুরু হয়, ১৮৮০ সালে তাকে একজন সিনিয়র বিচারক হিসেবে নিয়োগ করা হয়।  ১৮৮৭ সালের ফেব্রুয়ারিতে তিনি নাইট উপাধি লাভ করেন  প্লোডেন ১৮৯৪ সালে আদালত থেকে অবসর নেন এবং ইংল্যান্ডে ফিরে আসেন। প্লোডেন তার ফিরে আসার পর ক্রিকেটে আগ্রহী ছিলেন, বিশেষ করে হ্যারো এবং কেমব্রিজ ক্রিকেটের সাথে সম্পর্কিত, এবং প্রথম বিশ্বযুদ্ধ পর্যন্ত লর্ডসে খেলার নিয়মিত অংশগ্রহণকারী ছিলেন। দীর্ঘ অসুস্থতার পরে, তিনি ১৯২০ সালের জানুয়ারিতে বার্কশায়ারের সানিংহিলে মারা যান। তিনি দুবার বিয়ে করেছিলেন: প্রথমত, স্যার সেসিল বিডনের মেয়ে হেলেন বিডনের সাথে এবং দ্বিতীয়ত অ্যাগনেস নে স্টারন্ডেলের সাথে। তার দ্বিতীয় বিয়ে দুটি কন্যার জন্ম দেয়।  তথ্যসূত্র   বিষয়শ্রেণী:সিলেট বিভাগ থেকে আগত ক্রিকেটার বিষয়শ্রেণী:১৮৪০-এ জন্ম বিষয়শ্রেণী:১৯২০-এ মৃত্যু বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:ইংরেজ ক্রিকেটার বিষয়শ্রেণী:কেমব্রিজ বিশ্ববিদ্যালয়ের ক্রিকেটার বিষয়শ্রেণী:জেন্টলম্যান অব ইংল্যান্ডের ক্রিকেটার বিষয়শ্রেণী:নাইটস ব্যাচেলর বিষয়শ্রেণী:নাইটহুড খেতাবপ্রাপ্ত ক্রিকেট খেলোয়াড় ও কর্মকর্তা বিষয়শ্রেণী:ইংরেজ ব্যারিস্টার বিষয়শ্রেণী:হ্যাম্পশায়ারের ক্রিকেটার বিষয়শ্রেণী:সাউথগেটের ক্রিকেটার বিষয়শ্রেণী:মেরিলেবোন ক্রিকেট ক্লাবের ক্রিকেটার
হানা হাজ্জার () হলেন আরব নিউজের একজন চিত্রশিল্পী ও রাজনৈনিক ব্যঙ্গ কার্টুনিস্ট। তিনি সেই নয় জন শিশুর মধ্যে কনিষ্ঠ, যারা রাজনৈতিক ব্যঙ্গ চিত্র আঁকতে শুরু করেছিলেন মাত্র ১২ বছর বয়সে।Mubarak, Ebithal. "Saudi Woman Cartoonist’s Exhibition From Saturday." Arab News. Thursday 5 July 2007 (20 Jumada al-Thani 1428). Retrieved on 29 October 2009. তার প্রথমিক কার্টুন গুলো জুরে থাকত ফিলিস্তিনের যুদ্ধ ও তা বন্ধের আহবান।"“Caricature can be a two-edged blade”, an interview with Hana Hajjar, a young Saudi editorial cartoonist ." Arab Press Network. 15 March 2007. Retrieved on 31 October 2013. হাজ্জার হলেন সেই কতিপয় নারীর একজন যারা কাজ করে আরব নিউজ এর জন্য এবং সৌদি আরবের একমাত্র রাজনৈতিক ব্যঙ্গ কার্টুনিস।Sterns, Olivia. "Female cartoonist's provocative work challenges Saudi society." CNN. 27 October 2009. Retrieved on 29 October 2009. তার ব্যঙ্গচিত্র গুলো বিভিন্ন গুনে গুনান্বিত। তার সমালোচনার মধ্যে খুব নিপুন ভাবে উঠে আসে রাজনৈতিক ও সামাজিক নৈরাজ্য। এর সাথে লিঙ্গবৈষম্য,রাজনীতি, ও অর্থনীতি। সমাজ থেকে যখন তার কার্টুনকে বুঝতে চেষ্টা করা হয় তখন তিনি  আরো যত্নশীল ও দায়িত্ববোধ নিয়ে কাজে মনোযোগ দেন। আর তিনি তার কাজের ধারাবাহিকতা অব্যহত রাখেন।  তথ্যসূত্র  বহিঃসংযোগ  Hana Hajar website   বিষয়শ্রেণী:জীবিত ব্যক্তি বিষয়শ্রেণী:সৌদি আরবের নারী চিত্রকর বিষয়শ্রেণী:কার্টুনিস
রামসে হান্ট সিনড্রোম হলো তিনটি ভিন্ন স্নায়বিক সিনড্রোমের সমষ্টি। বিখ্যাত স্নায়ুবিদ জেমস রামসে হান্ট (১৮৭২-১৯৩৭) সর্বপ্রথম তিনটি সিনড্রোমকে একত্রে লিপিবদ্ধ করেছিলেন।   রামসে হান্ট সিনড্রোম টাইপ ১, যাকে রামসে হান্ট সেরিবেলার সিন্ড্রোমও বলা হয়। এটি সেরেবেলার ক্ষয়ের একটি বিরল রূপ। এক্ষেত্রে মায়োক্লোনিক এপিলেপসি, প্রগতিশীল অ্যাটাক্সিয়া, কম্পন এবং চিত্তভ্রংশ দেখা যায়।   রামসে হান্ট সিনড্রোম টাইপ ২ হল জেনিকুলেট গ্যাংলিয়নে হারপিস জোস্টারের পুনরায় সক্রিয়করণ। একে কখনও কখনও হারপিস জোস্টার ওটিকাস বলা হয়। এর পরিবর্তনশীল লক্ষণের মধ্যে মুখের স্নায়ুর নিম্ন মোটর নিউরন ক্ষত, বধিরতা, মাথা ঘোরা এবং ব্যথা অন্তর্ভুক্ত।   ipsilateral  এছাড়া মুখের পক্ষাঘাত, কানের ব্যথা এবং কানের ভেসিকলের ট্রায়াড হতে পারে।   রামসে হান্ট সিনড্রোম টাইপ ৩ হল আলনার স্নায়ুর গভীর পামার শাখার সাথে সম্পর্কিত নিউরোপ্যাথি । একে হান্টস ডিজিজ বা আর্টিসানস পালসি বলা হয়।    তথ্যসূত্র   বিষয়শ্রেণী:স্নায়ুতন্ত্র আক্রমণকারী সিনড্রোম বিষয়শ্রেণী:স্নায়বিক ব্যাধি
লিয়াকত হোসেন খোকা (জন্ম: ৩১ ডিসেম্বর ১৯৬৪) বাংলাদেশের জাতীয় আসন নং-২০৬, নারায়ণগঞ্জ-৩ (সোনারগাঁও) আসনের সাবেক সংসদ সদস্য। তিনি ২০১৪ সালের ০৫ই জানুয়ারী জাতীয় পার্টি থেকে তিনি প্রথম বার জাতীয় সংসদ সদস্য হিসেবে নির্বাচিত হয়েছেন। ২০১৮ সালে জাতীয় পার্টি থেকে ২য় বারের মতো তিনি জাতীয় সংসদ সদস্য নির্বাচিত হয়ে  দশম জাতীয় সংসদে তিনি বিদ্যুৎ, জ্বালানি ও খনিজ সম্পদ মন্ত্রণালয় সম্পর্কিত সংসদীয় স্থায়ী কমিটির সদস্য এবং একাদশতম জাতীয় সংসদে তিনি বাণিজ্য মন্ত্রণালয় সম্পর্কিত সংসদীয় স্থায়ী কমিটির সদস্য হিসেবে দায়িত্ব পালন করেছেন।  জন্ম ও শিক্ষাজীবন জনাব লিয়াকত হোসেন খোকার পৈতৃক আদি বাড়ি নারায়ণগঞ্জ জেলার সোনারগাঁও উপজেলার মোগরাপাড়া ইউনিয়নের হাবিবপুর গ্রামে। শিশুকাল থেকেই তিনি পিতা-মাতার সাথে নারায়ণগঞ্জ সদর উপজেলার আমলাপাড়া কে বি সাহা রোড এলাকায় বসবাস শুরু করেন।   কর্মজীবন   লিয়াকত হোসেন খোকা জাতীয় পার্টির রাজনীতির সঙ্গে সক্রিয়ভাবে যুক্ত। বর্তমানে তিনি জাতীয় পার্টির প্রেসিডিয়াম সদস্য, অতিরিক্ত মহাসচিব (ঢাকা বিভাগ) দায়িত্ব পালন করছেন। তিনি ২০১৪ সালের ৫ জানুয়ারি ২০৬, নারায়ণগঞ্জ-০৩ (সোনারগাঁও) আসনে তিনি প্রথমবারের মতো সংসদ সদস্য নির্বাচিত হয়েছেন। ২০১৮ সালের ৩০ ডিসেম্বর তিনি দ্বিতীয় বারের মতো ২০৬, নারায়ণগঞ্জ-০৩ (সোনারগাঁও) আসনে সংসদ সদস্য হিসেবে নির্বাচিত হন। ১৯৮২ সালে সফল রাষ্ট্রপতি নতুন বাংলাদেশের রূপকার পল্লীবন্ধু হুসেইন মুহম্মদ এরশাদ প্রতিষ্ঠিত নতুন বাংলা ছাত্র সমাজের মাধ্যমে জাতীয় পার্টিতে তাঁর রাজনীতির পথ চলাশুরু।  অতঃপর জাতীয় পার্টির বিভিন্ন অঙ্গ ও সহযোগী সংগঠনের বিভিন্ন স্তরে দায়িত্ব পালন শেষে ২০০৯-২০১৩ সালে জাতীয় পার্টির ঐতিহ্যবাহী যুব সংগঠন জাতীয় যুব সংহতি কেন্দ্রীয় কমিটির সভাপতি, ২০১৩ হতে ২০২২ সাল পর্যন্ত জাতীয় স্বেচ্ছাসেবক পার্টি কেন্দ্রীয় কমিটির আহ্বায়ক এবং সভাপতি হিসেবে দায়িত্ব পালন করেন।  তারার স্ত্রীর নাম ডালিয়া লিয়াকত। তিনি লাবিবা হোসাইন আদ্রিতা নামক এক কন্যা সন্তানের জনক।   তথ্যসূত্র   বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি বিষয়শ্রেণী:দশম জাতীয় সংসদ সদস্য বিষয়শ্রেণী:জাতীয় পার্টির রাজনীতিবিদ বিষয়শ্রেণী:একাদশ জাতীয় সংসদ সদস্য বিষয়শ্রেণী:নারায়ণগঞ্জ জেলার রাজনীতিবিদ
বাউল সম্রাট গোষ্ঠ গোপাল দাস (১৯৪৮–১৯৮৬) ছিলেন বিখ্যাত বাঙালী লোকসঙ্গীত শিল্পী।  জীবনী গোষ্ঠ গোপাল দাস ১৯৪৮ সালে ভারতের পশ্চিমবঙ্গের বগুলায় জন্ম নেন। তিনি ১৯৮৬ সালে মারা যান।  অ্যালবাম রূপসী বাংলা-মহাকালের সন্ধানে (১৯৮১) লোক গান (১৯৮৫) গুরু না ভজি মুই (১৯৮৭) আমার বন্ধু রইল কোন দেশে (১৯৮৭) কোথায় ছিলাম কোথায় এলাম (১৯৯৩) ভালোবেসে ভিক্ষারি হলাম (২০১৪) ট্যাংরা তবু কাটন যায় (২০১৪) মন মাঝি রে (২০১৬)   তথ্যসূত্র   বহিঃসংযোগ  বাংলার বাউলদের গানের বই  বিষয়শ্রেণী:১৯৪৮-এ জন্ম বিষয়শ্রেণী:১৯৮৬-এ মৃত্যু বিষয়শ্রেণী:বাঙালি সঙ্গীতশিল্পী বিষয়শ্রেণী:বাউল